Fl-antik, din it-triq bdiet biex kienet magħrufa min-nies tal-Gudja bħala Triq ta' Sinċier. Maż-żmien baqgħet tinbidel biex illum tinsab imsemmija għal ċertu qaddis San Ċiro. Nibdew: San Ċiro jezisti7 Jeżisti jew ma jeżistix, il- Gudja m'għandha ebda konnessjoni miegħu. Żgur li qatt m'għamilnielu festa. Din it-triq tinsab eżatt fil-qalba tar-raħal, u eżatt quddiem il-bieb ewlieni tal-knisja. Kull min jidħol fil-Gudja għandu jaraha. Naħseb nagħmlu sew jekk nerġgħu nibdlu dan l-isem u nagħmluh jiftaħar bl-istorja unika tar-raħal tagħna: arċimatriċi u arċipretali. Inkompli: naħseb illum ħadd ma jaf li meta beda jifforma ruħu r-raħal, ftit aktar 'l isfel minn din it-triq, kienet saret ħofra kbira biex kienet tiġbor l-ilma tax-xita kollu mit-toroq. Il-ħsieb tagħha kien biex l-għelieqi 'tal-Ħofra' (hekk għadna nsejħulhom) u ta' Sqaq Munxar ma jegħrqux bl- ilma. F'dawk iż-żminijiet f'Malta kienet tagħmel ħafna aktar xita milli qed tagħmel illum, u anki n-nies ta' dak iż-żmien kienet tiddependi fuq il- prodotti tar-raba' tagħhom ferm aktar minn li tiddependi llum. Ħadd mill-anzjani li qatt kellimt ma kien jiftakar dik il-ħofra, għalkemm kienu jiftakru lin-nies isemmuha. Il-ħofra ntradmet pero l-isem baqa'. F'dawk iż-żminijiet bikrin it-toroq ma kinux għadhom jissemmew uffiċjalment. In-nies kienu jlaqqmuhom huma u din it-triq kienet magħrufa bħala t-Triq ta' Sinċier. Jidher li xi ħadd popolari bil-laqam 'sinċier' biex jgħix 'l hemm. Jien niftakar xi żewġ għelieqi f'Tal-Ħofra li kienu għadhom jissejħu 'L-għelieqi ta' Sinċier. Meta aktar 'il quddiem, it-toroq ta' Malta bdew jissemmew uffiċjalment, l-isem kien bit-Taljan, u din it-triq ċentrali issemmiet għall-ewwel darba Strada Sincero. Meta mbagħad l-isem tħassar, reġa' nkiteb bit-Taljan - imma skont it-twemmin ġenerali u l-użanza, għamluh għal xi qaddis. Hekk beda l-isem tal- 'forsi' qaddis. Triq San Ċiro fit-tletinijiet tas-seklu l-ieħor Terġa' ftit tas-snin qabel l-aħħar gwerra kbira, dan l-imbierek isem bit-Taljan sar bl-Ingliż 'Saint Ciro Street'. Illum jinsab bil-Malti: Triq San Ċiro', u Sinċier sar qaddisl Naħseb nagħmlu sew li l-isem ta' din it-triq tant ċentrali nerġgħu nibdluh u nagħmluh jiftaħar bl- istorja tant unika u għal qalbna l-Gudjani: Triq is-Seba' Parroċċi, b'hekk niftaħru verament bil- Pluribus Parens. Il-festa t-tajba lill-Gudjani kollha.